**ΑΝΑΚΟΙΝΩΣΗ**

**ΠΕΡΙ ΥΠΟΒΟΛΗΣ ­­­­­ ΠΙΝΑΚΑ ΠΡΟΣΩΡΙΝΗΣ ΔΙΑΝΟΜΗΣ**

**ΤΟΥ ΥΠΟ ΕΙΔΙΚΗ ΕΚΚΑΘΑΡΙΣΗ ΠΙΣΤΩΤΙΚΟΥ ΙΔΡΥΜΑΤΟΣ ΜΕ ΤΗΝ ΕΠΩΝΥΜΙΑ**

 **«ΑΓΡΟΤΙΚΗ ΤΡΑΠΕΖΑ ΤΗΣ ΕΛΛΑΔΟΣ ΑΕ»**

Με την υπ’ αριθμ. 46/1/27-7-2012 απόφαση της Επιτροπής Πιστωτικών και Ασφαλιστικών Θεμάτων της Τράπεζας της Ελλάδος (Φ.Ε.Κ.Β 2208/27-7-2012) ανακλήθηκε η άδεια λειτουργίας του πιστωτικού ιδρύματος με την επωνυμία «Αγροτική Τράπεζα της Ελλάδος ΑΕ» και τέθηκε σε καθεστώς ειδικής εκκαθάρισης, δυνάμει των διατάξεων του άρθρου 68 του Ν. 3601/2007 (ΦΕΚ Α΄ 178/01.08.2007 όπως αυτές αντικαταστάθηκαν μετά την κατάργησή τους με τις διατάξεις του άρθρου 145 του Ν. 4261/2014(ΦΕΚ Α΄107/5.5.2014).

Ο Ειδικός Εκκαθαριστής του πιστωτικού ιδρύματος με την επωνυμία «Αγροτική Τράπεζα της Ελλάδος ΑΕ» (υπό ειδική εκκαθάριση) ανώνυμη εταιρεία με την επωνυμία «PQH Ενιαία Ειδική Εκκαθάριση Ανώνυμη Εταιρεία, Ειδικός Εκκαθαριστής Πιστωτικών Ιδρυμάτων» και το διακριτικό τίτλο «PQH Ενιαία Ειδική Εκκαθάριση A.E.», εδρεύουσα στο Δήμο Χαλανδρίου Αττικής (Λεωφόρος Κηφισίας 268), η οποία διορίστηκε με τη με αριθμό 182/1/04.04.2016 απόφαση της Επιτροπής Πιστωτικών και Ασφαλιστικών θεμάτων της Τράπεζας της Ελλάδος (Συνεδρ. 182/04.04.2016), που νόμιμα δημοσιεύθηκε στο ΦΕΚ Β 925/05.04.2016.

**ΑΝΑΚΟΙΝΩΝΕΙ**

ότι συνέταξε και υπέβαλε στην Τράπεζα της Ελλάδος ως αρμόδια Εποπτική Αρχή, Πίνακα Προσωρινής Διανομής, μετά την με αριθμό 314/10-6-2019 απόφαση της Επιτροπής Πιστωτικών και Ασφαλιστικών Θεμάτων της Τράπεζας της Ελλάδος, σύμφωνα με τις διατάξεις των παρ. 2 και 1 εδάφιο β΄ του άρθρου 6 του Κανονισμού Ειδικής Εκκαθάρισης Πιστωτικών Ιδρυμάτων (180/3/22.2.2016 απόφαση της Επιτροπής Πιστωτικών και Ασφαλιστικών θεμάτων της Τράπεζας της Ελλάδος, ΦΕΚ Β΄ 717/17.3.2016), σε συνδυασμό με τις διατάξεις των με αριθμό 41403/Β.1563/28.9.2012 και Γ.Δ.Ο.Π. 0000901 ΕΞ 2015/Χ.Π. 2217/30.6.2015 αποφάσεων του Υπουργού Οικονομικών (ΦΕΚ Β΄ 2795/2012 και ΦΕΚ Β΄1303/30.06.2015, αντιστοίχως).

Οι προβλεπόμενες από τις ανωτέρω διατάξεις του Κανονισμού Ειδικής Εκκαθάρισης Πιστωτικών Ιδρυμάτων ανακοινώσεις αναμένεται να δημοσιευθούν στις 3/7/2019 και στις 10/7/2019 η τελευταία στις Εφημερίδες ΔΗΜΟΚΡΑΤΙΑ και ΚΑΘΗΜΕΡΙΝΗ.

Κάθε πιστωτής, σύμφωνα με το εδάφιο γ΄ παρ. 1 άρθρου 6 του ως άνω Κανονισμού, δικαιούται να λάβει, με δικά του έξοδα, από τον Ειδικό Εκκαθαριστή αντίγραφο του Πίνακα Προσωρινής Διανομής, και προς τούτο μπορεί να απευθύνεται στα γραφεία της Αγροτικής Τράπεζας Υπό Ειδική Εκκαθάριση (Γραβιάς 3 Μαρούσι) από την 4/7/2019 έως και την 12/7/2019 και τις ώρες από 10:00πμ. έως 14:00μμ.Για κάθε τυχόν επιπλέον πληροφορία, κάθε πιστωτής μπορεί να απευθύνεται στα τηλέφωνα: 2130887000

**ΓΙΑ ΤΟΝ ΕΙΔΙΚΟ ΕΚΚΑΘΑΡΙΣΤΗ**

**“PQH Ενιαία Ειδική Εκκαθάριση A.E.”**

 **ΞΑΝΘΟΣ ΒΡΑΧΑΣ**